Приложение №3 към заповед № РД01-108/ 28.02.2023 г.

**Указания за попълване на заявлението за служебен отпуск**

***Моля да ми бъде разрешено ползването на платен/неплатен служебен отпуск за времето от \_\_\_ до \_\_\_\_ (вкл.) - \_\_\_ ( \_\_\_ ) дни, от тях \_\_\_ ( \_\_\_ ) работни дни.***

Посочва се:

* видът на служебния отпуск, като ненужното се зачертава;
* времетраенето на служебния отпуск в календарни дни, с начална и крайна дата, брой календарни дни – цифром и словом, и броят работни дни, включени в срока на служебния отпуск;
* за основание при служебен отпуск за синдикална дейност се посочва чл. 159, ал. 1 от КТ; - за служебен отпуск за синдикална дейност се посочват времетраене в часове, в рамките на едно денонощие и дата.

1. ***Основание за ползването на служебния отпуск: \_\_\_\_\_\_\_\_\_\_\_\_\_\_\_\_\_\_\_\_\_\_***

Посочват се документите с пълното им наименование (№ на документа или № на заповед, и/или покана от…), налагащи и обосноваващи ползването на служебния отпуск. Прилагат се копия на обосноваващите документи (ако не са предоставяни преди и не са налични в досието на директора). За обосноваващи необходимостта от служебен отпуск документи на чужд език – прилагат се копие на оригинала и преводът му на български език.

1. ***Място на служебния отпуск: \_\_\_\_\_\_\_\_\_\_\_\_\_\_\_\_\_\_\_\_\_\_***

Посочва се наименованието на населеното място, в което ще се изпълнява задачата, налагаща ползването на отпуска. За служебен отпуск в чужбина освен име на населено място, на български език се изписва и официалното наименование на държавата.

1. ***Цели на служебния отпуск: \_\_\_\_\_\_\_\_\_\_\_\_\_\_\_\_\_\_\_\_\_\_***

Представя се добре мотивирана обосновка за това как служебният отпуск ще допринесе за повишаване на професионалните качества на директора, за подобряване на образователния процес и/или представянето на училището.

1. ***\_\_\_\_\_\_\_\_\_\_\_\_\_\_\_\_\_\_\_\_\_\_ (Посочване на допълнителни пояснения).***

Когато се иска разрешаване на служебен отпуск за участие в различни видове обучения, се посочва дали са спазени изискванията на КТД за системата на предучилищното и училищното образование за допустимост на служебния отпуск. Платен служебен отпуск за синдикална дейност (вкл. и този по чл. 159, ал. 1 от КТ) и за участия в синдикални мероприятия и обучения се предоставя на членовете на синдикални организации и на нещатните ръководители до размер, определен от КТД, за календарна година, в часове. След изчерпване на този лимит може да се ползва само неплатен или платен отпуск. Времетраенето на платения служебен отпуск за синдикална дейност се изчислява от момента на напускане (или от началото на работното време за деня) до момента на завръщане на директора в образователната институция. Не може да се ползва платен служебен отпуск за повишаване на квалификацията.

***Прилагам копия на следните документи:***

* 1. ***Копие от заповеди за заместване.***

*Прилагат се копия на заповедите на директора за заместващите на длъжността „директор“ по време на отпуска и за педагогическия специалист, който ще изпълнява задължителната норма преподавателска работа на директора* в учебно време*. Заместващото лице за длъжността „директор“ задължително трябва да бъде педагогически специалист в съответствие с чл. 261, ал. 1 от ЗПУО.*

* 1. **Копие на \_\_\_\_\_\_\_\_\_\_\_\_\_\_\_\_\_\_\_\_\_\_ (обосноваващи документи).**

*Прилагат се копия на изброените по-горе документи, които не са били предоставяни по-рано и не са налични в досието на директора. (За документи на чужд език се прилагат копие на оригинала и превода му на български език!)*

*Заявлението се подава от директора в срок* ***не по-малък от 7 (седем) дни*** *преди началото на служебния отпуск. Допуска се изключение само когато задачата на служебния отпуск е поставена в по-кратък срок от вишестояща инстанция.*

*Посочените в заявлението обстоятелства не трябва да противоречат на действащата към момента нормативна уредба за ползване на служебен отпуск от работници/служители.*

*Служебният отпуск може да започне* ***само след получаване на заповед за отпуск.*** *За предоставяне на неверни данни се носи наказателната отговорност по чл. 313 от Наказателния кодекс.*